經數: 二○三六

經名: 佛祖歷代通載卷第八

頁數: 五四一

上              欄

(丙辰) 魏改承明

(丁巳) 順帝準改昇明(字仲謨. 小字智觀. 明帝第三子. 蕭道成爲司空總軍國事. 戊午

(三月以太傅爲相國. 又加丸□. 遂禪位于道成在位八年)

魏改太和

右宋八主六十年(而禪于齊)

(三十四 己未)齊  雷氏曰(高武鬱林海陵明帝東昏及和. 齋朝七主二十四年)

太祖高皇帝道成(姓蕭氏. 字紹伯. 小字聞將. 漢相國何二十四代孫. 祖整過江)

(居晉陵. 遂爲蘭陵人. 皇考承之. 仕宋爲漢中太守. 生帝龍□鐘聲. 亦仕宋立功. 蒼

梧王屢欲害之. 遂生猜)

(□而伐宋爲齋王. 壽五十四歲. 崩臨光殿. 在位四年. 順帝之禪位也. 泣而迪指曰. 願

後身世世勿生天王家)

改建元

(三十五 庚申)是年高祖有事于鍾山. 因幸沙門僧遠

所居. 遠床坐辭以老病不能出迎. 高祖將

詣床下見之. 左右以房閤狹不容輿蓋. 遂

駐□遣使勞問臥起而去. 1遠居山凡五十

餘年. 初猶有食. 食不繼[&FFFF]#飮二十餘年.

天下仰其高行. 及終武帝致書沙門法獻

曰. 承遠上無常. 弟子夜中已知. 遠2去此

3玄甚得好處. 諸佳非一. 不復增悲也. 一

二遲見法師方可□瑞夢耳. 今爲作功德.

所須可具疏來

(三十六 癸亥)武帝□改永明(字宣遠. 高帝長子. 性儉約好積儲庫. 至八億萬. 金銀布帛)

(不可稱計. 壽五十四崩延昌殿在位十一年)

(三十七 甲子 三十八 五二)○沙門法獻玄暢. 爲天下僧

主. 他日會于帝前. 對暇稱名而不坐. 4中

興寺僧鍾對帝稱貧道. 武帝訝之. 以問中

書王儉. 儉曰. 漢魏佛法未盛. 傳記無載者.

獨宋魏始盛. 而沙門多稱貧道而預坐. 晉

庾□桓玄皆欲屈之. 然竟不可行. 今亦稱

中               欄

貧道. 帝曰. 獻暢二師道行如此猶稱名. 朕

以稱名乃得宜. 可著令以爲定式. 初獻公

慕法猛西遊. 自巴蜀出河南. 經芮芮國到

于□欲度蔥嶺. 會棧道絶不得往. 獲佛牙

一枝. 舍利十有五粒. 幷經論梵夾而還. 暢

公精究經律博貫子史百氏之言. 初華嚴

未有疏. 暢首爲之. 者得以祖述焉. 風詣

高簡弘道輔世有功國. 家莫年特聽肩輿

入殿. 時稱黑衣二傑焉

明敎嵩禪師論曰. 近古高僧見天子不名.

預暇書則曰師曰公. 鍾山僧遠□輿及門

而床坐不迎  虎溪惠遠天子臨□陽而詔

不出山. 當時待其人尊其德. 是故聖人之

道振其徒尙德. 儒曰. 貴德何如. 以其近於

道也. 後世之慕其高僧者. 交卿大夫尙不

得預下土之禮. 其出其處不若庸人之自

得. 肉如惠遠之見天子乎. 僧遠之自若乎.

望吾道之興吾人之修. 其可得乎. 存其敎

而不須其人. 存諸何以益乎. 惟此未嘗不

肉下也

(丙寅) 魏始服袞冕乘御輦

(己巳) 魏祀員丘方澤作孔子祠

(三十九) 永明七年. 5帝怒大士寶誌惑衆. 收逮

建康獄. 是日國人咸見大士游行市井. 旣

而檢校仍在獄中. 其夕語吏曰. 門外有兩

輿食. 金□盛飯. 汝可取之. 果文惠太子竟

陵王送供至. 建康令呂文顯以聞. 帝悔謝

迎至禁中. 俄有旨屛除後宮爲家人宴. 誌

例與衆暫出. 已而猶見行道于顯陽. 殿比

下              欄

丘七輩徒其後. 帝驚遣吏至. 問吏. 白誌久

出在省中及視之身如塗墨焉. 帝益神敬

之. 後在華林園忽重著三頂布帽. 亦不知

自何而得之. 未幾而帝崩. 文惠太子豫章

王相繼而□. 果如其讖. 靈味寺沙門寶亮

者. 欲以衲□遺之. 未及有言. 誌忽來牽□

而去. 王仲能問. 仕何所至. 不答直解杖頭

左索與之. 仲熊初不曉. 後果至尙書左丞

焉. 建武末. 平旦出門. 忽□裳走過曰. 門

上血腥. 及明帝遇害. 果以犢車載尸自此

門出. 舍□人徐龍駒宅. 而帝頸血流被門

限. 初鬱林多害宗室. 高士江必憂南康王

問誌. 誌覆香爐陸示之曰都盡無餘. 徐陵

兒時父□之謁誌. 誌□曰. 天上石麒麟也.

陵後果顯于世

沙門曇超者. 居錢塘靈苑山. 一夕有異人

至曰. 此邦蒙師留. 蒼生之福. 然富陽民無

故鑿山麓. 斷壞群龍之室. 龍忿不致雨. 今

二百日矣. 欲法師一往誨龍爲蒼生請福.

豈有意乎. 超曰. 此檀越事. 吾何能爲哉. 神

曰. 弟子力能吐雲. 不能致雨. 超諾之. 至赤

庭山爲龍說法. 俄大雨. 因止臨溪. 縣令聞

超在. 辦舟迎之. 超卽日遁還靈苑

(辛未) 6逸士顧歡隱居不仕. 尙黃老. 南史云.

歡以佛道二家敎異學者. 互相非毁乃著

夷夏論. 其略曰. 辨是與非宜據聖典. 道經

云. 老子入關之天竺. 維衛國王夫人曰淨

妙. 老子因其晝寢乘日精入淨妙口. 後年

四月八日剖右腋而生. 墮地卽行七步. 於

經數: 二○三六

經名: 佛祖歷代通載卷第八

頁數: 五四二

上              欄

是佛道興焉. 此出玄妙內篇. 佛經曰. 釋迦

成佛有塵沙之數. 或爲國師道士儒林之

宗. 出瑞應本起. 試論之. 曰五帝三皇未聞

有佛. 國師道士無過老莊. 儒林之宗孰出

周孔右. 孔老非聖誰或當之. 然二經所說

若合符契. 道則佛也. 佛則道也. 其聖則符.

其跡則反. 或和光以明近或耀靈以示遠.

道濟天下. 故無方而不入. 智周萬物. 故無

物而不爲. 其入不同. 其爲必異. 各成其性.

不易其事. 是以端委[&FFFF]#紳諸華之容. 剪髮

曠衣群戎之服. 全形守禮繼善之風. 毁貌

易形絶惡之學. 豈伊同人爰及異物. 無盡

世界聖人代興. 或昭五典. 或布三乘. 在鳥

而鳥鳴. 在獸而獸吼. 敎華而華言. 化夷而

夷語. 雖舟車均於致遠. 而有川陸之節. 佛

道齊乎達化. 而有夷夏之別. 若謂其致旣

均其法可換者. 是車可涉川而舟可行陸

乎. 屢見刻有. 沙門守株道士互爭. 小1大

交相迪射. 或域道以爲兩. 或混俗以爲一.

是牽異以爲同. 破同以爲異. 則乖爭之由

淆亂之本也. 尋夫聖道雖同而法有左右.

始乎無端. 終乎無末. 泥洹仙化各是一術.

佛號正眞. 道稱正一. 一歸無死. 眞會無生.

在名則返. 在實則合. 但無生之敎□. 無死

之化切. 切法可以進謙弱. □法可以退□

强. 佛敎文而博. 道敎質而精. 精非粗人可

信. 博非精人所能. 佛言華而引. 道言實而

抑. 抑則明者獨進. 引則昧者競前. 佛經繁

而顯. 道經簡而幽. 幽則妙門難見. 顯則正

中              欄

路易遵. 此二法之辨也. 聖匠無方. 方圓有

體. 器旣殊用. 敎亦異施. 佛是破惡之方. 道

是興善之術. 興善則自然爲高. 破惡則勇

猛爲貴. 佛跡光大宜以化物. 道跡密微宜

用爲己. 優劣之分大略在玆. 歡雖同二法

而意黨道敎

(四十二) 司徒2袁粲託爲沙門通公駁之. 略曰.

白日停光□星隱照. 誕降之應事在老先.

固非入關方昭斯瑞. 又西域之記佛經之

說. 俗以膝行爲禮. 不慕□坐爲恭. 道以三

繞爲虔. 不尙踞傲爲肅. 豈專戎土爰及玆

方. 襄童謁帝膝行而前. 趙王見周三環而

上. 今佛法3乘化或因或革. 淸信之士容衣

不改. 息心之人服貌必變. 變本從道不遵

彼俗. 俗風自殊無患其亂. 孔老釋迦其人

或同. 觀其設敎其道必異. 孔老敎俗爲本.

釋氏出世爲宗. 發軫旣殊. 其歸亦異. 又仙

化以變形爲尙. 泥洹以陶神爲先. 變形者

白首爲緇. 而未能無死. 陶神者使塵惑日

損. 而湛然常住. 泥洹之道無死之地. 陶神

若此. 何謂其同. 時何常侍鎭之. 睹顧歡和

同二敎大不平之. 以書抵歡. 劇言道敎不

足以擬釋氏. 歡答其書固自封執. 鎭之重

與之書. 猥辱返釋究詳淵肉. 旣和光道佛

而涇渭釋李. 觸類長之爰至碁□. 然敷佛

彌過精旨愈昧. 所謂馳走滅跡跳動息影.

焉可[&FFFF]#乎. 輒復略諸近要以標大歸. 夫太

極剖判兩儀妄立. 五陰合興形識謬彰. 識

以流染因結. 形以愛滯緣生. 三皇之前民

下              欄

多□愚. 專愚則巢居穴處飮血茹毛. 君臣

父子自相胡越. 猶如禽獸. 又比童蒙. 道敎

所不入. 仁義所未移. 及其比欲淪波. 觸涯

思濟. 思濟則祈善. 祈善則聖應. 夫聖者何

耶. 感物而遂通者也. 夫通不自通感不自

感. 常在此通每自彼. 自彼而言懸鏡高堂.

自此而言萬像斯歸. 故知天竺者居娑婆

之正域. 處淳善之嘉會. 故能感通於至聖.

中土於大千. 聖應旣彼聲4被則此. 睹日

月之明. 何假離朱之察. 聞雷霆之音. 奚事

子野之聽. 故卑高殊物不嫌同道. 左右兩

儀無害天均. 無害天均則雲行法敎. 不嫌

同道則雨施夷夏. 夫道者一也. 形者二也.

道者眞也. 形者俗也. 眞旣猶一. 俗亦猶

二. 盡二得一. 宜一其法. 滅俗歸眞. 必其違

俗. 是以如來暇軌玄劫同風. 假令孔老是

佛. 則爲韜光潛導. 匡救□心立仁樹義將

近順情. 是以全形守祀恩接六親. 攝生養

性自我 外物乃爲盡善. 不爲盡美. 蓋是有

涯之暇. 未鞭其後也. 何得擬道菩提比聖

牟尼哉. 且佛敎敷明要而能博. 要而能博

則精疏兩級. 精疏兩級則剛柔一致. 是以

淸津幽暢誠視易. 准夫以視爲員者易. 以

手爲員者難. 將不捨其所難從其所易耶.

道家經籍簡陋多生穿鑿. 至如靈寶妙眞

採撮法華. 暇用尤拙. 如上淸黃庭. 所尙服

食. 咀石餐霞. 非徒法不可效. 道亦難同. 其

中可長唯在五千之文. 全無爲用. 全無爲.

用未能違有. 違有爲懷. 靈芝何養. 佛家三

經數: 二○三六

經名: 佛祖歷代通載卷第八

頁數: 五四三

上              欄

乘所引九流均接. 九流均接則動靜斯得.

禪通之理是三中之一耳. 非其極也. 禪經

微妙境相精深. 以此締眞尙未能至. 今云

道在無爲得一而已. 無爲得一是則棄契

千載. 棄契千載不俟高唱. 夫明宗引會1導

達風流者. 若當廢學精思不亦怠哉. 豈道

敎之筌耶. 敬尋所辨. 非徒不解佛. 亦不解

道也. 反亂一首. 聊酬啓齒

亂曰. 運往兮韜韜明. 玄聖兮幽幽□. 長夜

兮悠悠. 衆星兮□□. 太暉灼兮昇曜. 列宿

奄兮消蔽. 夫輪□兮殊材. 歸敷繩兮一暇.

苟專迷兮不悟. 增上驚兮遠逝. 卞和慟兮

[&FFFF]#側. 豈偏尤兮楚□. 良箏[&FFFF]#兮□若. 焉相

責兮要慧. 時復有朱常侍昭之. 因何鎭之

書. 乃作難夷夏論. 而朱廣之作諮夷夏論.

□章分句解. 以破顧歡之蔽於淺也. 汝南

周□高僧惠通. □著駁夷夏論. 歡之作遂

不勝其謬矣. 復有法師紹正者. 著二敎論

其略曰. 佛明其宗道全其生. 守生者蔽. 明

宗者通. 今道名長生不死. 名補天曹. 大乖

老莊立言之旨

(四十三) 齊文惠太子及竟陵王子良. □酷好

佛. 竟陵著淨住子四部二十卷. 闡揚佛敎.

有吳興道士孟景翼者. 頗有時譽. 太子召

入玄圃. 衆僧大會. 子良使景翼禮佛. 景翼

弗禮. 子良送十地經與之. 景翼造正一論.

略曰. 佛以一音演說法. 老子抱一以爲天

下式. 一之爲妙. 空玄絶於有境. 神化贍於

無窮. 爲萬物而無爲. 處一數而無數. 莫之

中              欄

名. 而强號爲一. 在佛爲實相. 在道爲玄牝.

道之大象. 卽佛之法身. 以不守之守守法

身. 以不執之執執大象. 但物有八萬四千

行. 說有八萬四千法. 法乃至於無數. 行亦

達於無央. 等級隨緣須道歸一. 歸一卽回

向. 2向正卽無邪. 邪觀旣遣億善日新. 三

五四六隨用而施. 獨立不改絶學無憂. 曠

劫諸聖共遵斯一. 老釋未始於常分. 迷者

分之而未合. 億善遍修. 遍修成聖. 雖十號

千稱. 終不能盡. 終不能盡. 豈思議哉

(四十四) 司徒中郎張融作門律云. 道之與佛逗

極無二. 吾見道士與道人戰儒墨. 道人與

道士辨是非. 昔有鴻飛天. 首積遠難亮. 越

人以爲鳧. 楚人以爲乙. 3人自楚越鴻常一

耳. 以示汝南周□. □難之曰. 虛無法性其

寂雖同. 位寂之方其旨則別. 論所謂逗極

無二. 爲逗極於虛無. 爲無二於法性耶. 足

下所宗本一物而爲鴻乙耳. 驅馳佛道無

[&FFFF]#二未. 未知高鑒緣何識本. 輕而宗之. 其

有旨乎(已上出南史)

論曰. 自漢西域傳范曄論釋氏大槪. 陳壽

三國志則置而勿言. 唐太宗晉書則班班

紀著沙門神異之跡. 未始輒有一言□佛.

肉佛化自晉抵南北朝始大振於天下. 賢

哉魏收李延壽之作. 當世帝王公卿從事

吾佛者. 未嘗諱之而不書. 書之亦未嘗以

人事議佛也. 及顧歡傳則假乎當時群公.

評議二敎而罪歡曰. 歡雖同二法. 而意黨道

敎. 嗚呼可謂良史矣. 陋哉歡翼之論. 猶昔

下              欄

人寶燕石者. 渠信有眞玉哉

(四十五壬申)元魏太和十六年. 下詔. 每四月八日.

七月十五日. 聽大州一百人爲僧尼. 中州

五十人. 下州二十人. 著之暇令. 以爲常准

○祀孔子於中書省

(甲戌) 鬱林王照業. 改隆昌(文惠長子. 武帝之孫. 初上淫虐. 鸞4伐之而立其)

(太子之子昭文. 改延興. 奢佚無度. 廢先君儲積數月而盡. 西昌候鸞以太后令廢之而

自立)

明帝鸞改建武(字景栖. 太祖兄安貞王道之子. 小字玄慶. 或多情忌. 好占吉凶利)

(害. 壽四十七崩正福殿. 在位五年○立太子寶卷)

(丙子) 魏改國姓元

(戊寅) 改永泰

(四十六己卯)東昏候寶卷改永元(字正嚴. 明帝次子. 自卽位不與臣下相接. 奢)

(佚後宮. 一年之中府庫□乏. 民間倍價市金. 與潘妃作金步蓮花. 和帝刺於暇州. 擧

蕭衍伐之. 遂廢爲東)

(昏候. 壽十九而終. 在位二年)

(庚辰) 元魏宣武恪改景明(孝文第五子. 卽位深好佛法. 百二十三. 菩景平陵. )

(在位十六年)

(四十七)道士陳顯明. 妄造道眞步虛品經六十

四篇(出珠林)

(辛巳)和帝寶融改中興(字智昭. 明帝第八子蕭衍迎立于江陵. 明年三月禪位于)

(梁. 梁武奉帝爲巴陵王. 年十五崩. 在位一年)

齊高帝蕭道成. 自戊午昇明二年四月受

宋禪. 相襲七主. 二十四年. 傳譯華戎道俗

二十人. 所出經律論傳錄等四十七部. 凡

三百五十卷

外國有所謂天竺沙門僧伽跋陀羅者. 師

資相傳云. 佛涅槃後優波離結集律藏訖.

卽於其年七月十五日. 受自恣竟. 以香花

供養律藏. 便下一點置律藏前. 年年如是.

經數: 二○三六

經名: 佛祖歷代通載卷第九

頁數: 五四四

上              欄

優波欲涅槃時. 付弟子陀寫俱. 陀寫俱付

弟子須俱. 須俱付弟子悉伽婆. 悉伽婆付

弟子目□連子帝須. 帝須付弟子○陀跋

□. 如是師師相付. 至今三藏法師. 法師將

律藏至廣州. 臨上舶還本國. 時以律藏付

弟子僧伽跋陀羅. 羅以永明六年共沙門

僧□於廣州竹林寺譯出善見毘婆沙一部

十八卷. 卽共安居. 以七年庚午歲七月望.

受自恣竟. 如前師法以香花供養律藏. 卽

下一點. 當其年凡得九百七十五點. 點是

一年也. 至梁大同元年. 有隱士趙伯休. 於

廬山遇苦行律師弘度. 得此點記年月. 伯

休因問度曰. 自永明七年後云何. 不復

見點. 度云. 自彼已前皆得道聖賢手自下

點. 度乃凡夫止可奉持頂戴而已. 故不復

點也. 伯休因舊點推至大同元年. 凡一千

二十年. 今以此究參諸家傳記. 佛世尊誕

生入滅之年□不相類. 大抵西域山川之

廣. 國土之多佛化之盛. 各承一宗. 此亦一

家之說不可廢. 故附著于此

(壬午) ○(四月寶融禪位于蕭衍尋1後之)

右蕭齊七主二十四年(而禪于蕭梁)

佛祖歷代通載卷第2八

中              欄

佛祖歷代通載卷第3九

嘉興路大中祥符禪寺

住持華亭念常集

(一)梁(姓蕭氏四主都建康)○雷氏曰(高太世敬梁朝四主五十七年

(壬午)高祖武皇帝衍改天監(字叔達. 南蘭陵都里人. 與齊同出. 亦漢)

(相何二十四代孫. 父順之爲丹陽尹. 母曰張氏. 生帝狀貌奇偉4日角龍顔項有圓光身不

映日. 受齊禪後)

(酷好佛法. 降將候景反叛擧兵圍帝于臺城. 斷食而崩于淨居殿. 壽八十六. 在位四十

八年○或問曰. 梁武)

(終身奉佛. 然困□于臺城. 佛法之驗其在何也. 答之曰. 有是疑乎. 有是□也. 且夫

人之性命業性定焉苟)

(往世之業會矣. 豈今生之善革哉. 故文中子曰. 齋戒修而梁國危非釋迦之罪也. 緣行

齊廢帝之愆. 値候景)

(臺城之困業理旣昭. 惑疑遣矣)

(二) 道家太淸經. 及衆醮儀十卷. 乃梁時陶弘

景妄造(出珠林)

(三癸未)武帝詔曰. 大士寶誌跡拘塵垢神游冥

寂. 水火不能□儒. 蛇虎不能侵懼. 語其佛

理則聲聞以上. 談其隱淪則遁仙高者. 豈

可以俗法常情空相疑忌. 自今中外任便

宣化. 帝一日問誌曰. 弟子煩惑未除. 何以

治之. 答曰. 十二. 帝問. 其旨云何. 答曰. 在

書字時節刻漏中. 帝益不曉. 他日更問國

祚有留難否誌指其頸示之. 帝曰. 朕享國

幾何. 答曰. 元嘉. 元嘉. 帝喜以爲倍宋文之

年. 時革命之初帝臨政刻急. 誌假帝神力.

令見先君受極苦於地下. 由是[&FFFF]#刑. 嘗詔

□工張僧繇寒誌像. 僧繇下筆輒不自定.

旣而以指釐面門分披. 出十二面觀音. 妙

楯殊麗或慈或威. 僧繇竟不能寫. 他日與

下              欄

帝臨江縱望. 有物□流而上. 誌以杖引之.

隨杖而至. 乃紫○檀也. 卽以屬供奉官兪

紹雕誌像. 頃刻而成. 神采如生. 帝悅以安

內庭時法雲雲光二師俱有重望. 每講法

天輒雨華. 帝疑其證聖. 夜於便殿焚疏請

誌偕光雲三大士齋. 翌日誌獨赴. 而光雲

俱未知. 帝由是益異其禮. 又嘗與帝登鍾

山之定林寺. 指前獨龍岡阜曰. 此爲陰宅

則永其後. 帝曰. 誰當得之. 曰先行者得之.

至十三年. 大士示寂. 帝憶其言. 以金二十

萬易其地. 建色圖五級其上. 鎭以無價寶

珠. ○王筠勒碑. 菩日車駕親臨致奠大士

忽現於雲間. 萬衆歡呼聲震山谷. 自是道

俗奉祀. 奇瑞顯應爲天下萬一. 凡大士所

爲□讖偈句多著南史. 爲學者述大乘贊

十篇科誦十四篇幷十二時歌. 皆暢道幽

致. 其旨與宗門冥合. 今盛傳于世

(四) 是歲帝妃○氏者. 初生有赤光照室. 器皿

盡明. 及長性明惠. 善隷書讀史傳女工之

事靡不閑習. 宋齊間諸王心婚. 父曄皆不

許後以適帝. 生三女. 帝爲雍州刺史而妃

薨. 其性酷□. 及是化爲巨□入于後宮. 通

夢於帝. 帝體將不安□輒激水騰涌. 或現

龍形光彩照灼. 因於露井上爲殿衣服委

積. 置銀□□金甁灌百味以祀之. 帝畢世

不復議立皇后云

(五甲申)天監三年四月八日. 帝率道俗二萬餘

人升重雲殿. 親製文發願. 乞憑佛力永棄

道敎. 不在崇奉. 略曰. 經云. 發菩提心者卽

經數: 二○三六

經名: 佛祖歷代通載卷第九

頁數: 五四五

上              欄

是佛心. 一切散善不得爲喩. 弟子蕭衍比

經荒逆耽事老君. 累葉相承深此邪法. 今

捨棄奮習歸仗正因. 願使未來世童男出

家廣弘經敎化度含識. 共證菩提. 寧在正

法中長淪惡道. 不樂歸依老子暫得神仙.

陟大乘心永離邪見. 正願諸佛證明菩薩

攝受. 弟子蕭衍和南

十一日○門下曰. 大經中說. 九十六種唯

一佛道是其正道. 餘1皆邪也. 朕捨道以事

諸佛正內之道. 公卿能入此誓者各可發

菩提心. 老君周公孔子等. 雖是如來弟子

化跡旣邪. 止是世間之善. 不能革凡成聖

(具載如弘明集)

(六) 是歲詔隱士何點. 點以巾褐入見帝. 帝賜

之酒. 特除侍中. 點前席2將帝須曰. 乃欲

臣老子耶. 固辭不受. 復詔何胤. 胤謂使者

曰. 吾年五十七矣. 月食四斗米不盡. 那復

有宦情耶. 帝知不可致. 有旨給白衣尙書

祿. 胤苦辭. 晩入虎丘之西寺講維摩經. 及

將終夢天女六十餘人列于前. 及寤猶見

之如故. 卽具浴儼衣冠. 少頃而卒. 何氏自

晉司徒充宋司徒尙之. □建大義伸明佛

法. 累葉遵承至胤姪侍中敬容而止

(七 丙戌)五年帝注大品. 臣僚命法師法雲講之.

雲辭疾不赴. 帝遣使强起之曰. 將冀流通.

非高德無以憑也. 雲始從之. 雲最有譽當

世. 雅爲昭明太子所敬. 儒釋兩優. 爲天下

第一

(戊子)  魏改永平

中              欄

(八己丑)八年. 魏主於式乾殿. 爲僧諸及朝臣講

維摩詰經. 時魏朝專尙釋氏不事經籍. 中

書侍郎裴延雋上疏. 以爲漢光武魏武帝

雖在戎馬間未嘗廢書. 先帝行師還都. 手

不釋卷. 良以學問多益不可輟故也. 陛下

升法座親講大覺. 凡在瞻聽塵蔽俱開. 然

五經治世之楷模. 應務之所先. 伏願經書

互覽孔釋兼存. 則內外俱周眞俗斯暢. 時

洛陽中國沙門之外. 自西域來者三千餘

人. 魏主別立永明寺千餘間. 以處之遠近

承風無不事佛. 比及延昌州郡凡一萬三

千餘寺. 僧至二百萬

(九辛卯)十年詔法師僧旻. 入惠輪殿講勝□經.

帝臨聽. 公卿畢集. 有旨於莊嚴寺建八座

法輪. 妙選奇傑番次主之. 時以旻爲第一.

當講日聽者傾都. 堂無容足. 名士劉葉嘗

謂旻曰. 法師佛學有餘. 何故弘義3多伸

儒旨. 旻曰. 昔生公以頓悟通經. 次公以毘

曇發論. 若貧道初不以儒釋限. 但據文義

所向耳. 沙門道超者頻年力學. 慕旻公之

講. 誓欲齊之. 夜夢神告之曰. 旻公毘婆尸

佛時預宣法化. 君新發意者何能類之. 第

自心成名. 不必苟齊也. 旻性謙[&FFFF]#不恃能

矜物. 一時公卿道俗咸推仰之

(壬辰) 魏改延昌

(十) 十一年有旨. 命寶亮法師授涅槃義疏. 帝

爲之序. 略曰. 離文字以設敎. 忌心相以通

道. 欲使瑕玉異價涇渭分流. 暇六師而正

四倒返八邪而歸一味. 則法雨降而□種

下              欄

受榮. 慧日昇而長夜蒙曉. 發迦葉之□憤.

吐眞實之誠言. 雖復三施等於前. 五大陳

於後. 三十四問參差異辯. 方便勸發各隨

意答. 擧要論經不出兩途. 佛性開其有本

之源. 涅槃明其歸極之旨. 非因非果不起

不作. 義高萬善事絶百非. 空空不能測其

眞際. 玄玄不能窮其妙門. 自非德均平等

心合無生. 則金牆4玉室豈易入哉

(癸巳 十一)下詔曰. 夫宗廟□牲修行佛戒. 蔬食斷

肉省貪絶欲. 天下水陸不令蒐捕. 又○太

醫不使賽藥. 公家織官錦帛□斷. 又造斷

酒肉文. 及著淨業賦

(甲午) 天監十三年誌公和尙示寂

(十二) 是年特進比約卒. 約字休文. □州東陽

人. 左目重瞳. 腰有紫誌. 少爲書生. 名聞

一時. 以風流見稱. 而肌體淸[&FFFF]#. 時謂比郎

瘦. 甚爲武帝所重. 官業具南史. 嘗出意撰

聲律以革古詩. 後世取則. 號曰四聲. 約甚

精佛理. 著中食論. 理趣甚高. 其略曰. 人所

以不得道者. 由於心神昏惑. 心神所以昏

惑. 由於外物擾之. 擾之大者其事有三. 一

則勢利榮名. 二則妖姸靡曼. 三則甘旨肥

□. 榮名難日用於心. 要無晷刻之累. 妖姸

靡曼方之已深. 甘旨肥□爲累甚切. 萬事

□□皆三者之枝葉耳. 聖人知不斷此三

事心道無從可得. 乃爲之法使簡而易從.

若也直云. 三事惑本□宜禁絶. 而此三事.

5是人情所甚惑. 念慮所難遣. 雖有禁之之

旨. 而事難卒從. 譬如方舟濟河. 豈不欲直

經數: 二○三六

經名: 佛祖歷代通載卷第九

頁數: 五四六

上              欄

至彼岸. 河流湍急. 會無直濟之理. 不得不

從流. 靡久而獲至. 非不願速. 事難故也. 禁

此三事. 事宜有端. 何則食之於人不可頓

息. 其於情性三累莫甚. 故推此晩食倂置

中前. 自中之後1淸虛無事. 因此無事念

慮得簡. 在始未專. 在久自習. 於是束以八

支紆以禁戒. 靡曼之欲無由得前. 榮名衆

累稍隨事遣. 故云. 2往古諸佛過中不餐.

此蓋是遣累之筌Ｃ. 適道之捷徑. 而惑者

咸謂止於不食. 此乃迷於向方. 不知厥路

者也. 又嘗著設會謂意謂如來在日. 衆居

伽藍不置食具. 時至則分衛持□以福衆

生. 今之僧徒一皆違廢. 不止不持中食. 甚

者甘□[&FFFF]#膳□美飮食. 或遇請召得蔬[&FFFF]#

之具. 莫不□蹙以爲不能甘也. 此豈有志

於道哉. 其論略曰. 出家之人本資行乞. 戒

律九然. 不許立[&FFFF]#帳幷蓄淨人. 今旣取足

官寺. 行乞事廢. 或有持□登門. 便呼爲僧

徒鄙事. 旣爲衆所鄙恥. 不復行乞. 悠悠後

進心理者寡. 將謂乞食之業不可復行. 由

淨飯王子轉輪之貴. 持□行乞以福施者.

豈不及千載之外凡庸沙門躬命僕□自營

口腹者乎. 行乞受請二事不殊. 今不復行

乞. 又不赴請. 則行乞之法於此永冥. 此法

旣冥則僧非佛種. 佛種旣離則三寶墜地

矣. 約有文集百餘卷. 行于世

(十三乙未) 是年魏胡太后. 作永寧石窟二寺. 極土

木之美. 而永寧尤盛. 有金像高丈八尺如

中人者又十軀. 爲色圖九級. 築基下及

中              欄

黃泉. 其高九十丈. 上立3刹復高十丈. 每

夜靜鈴鐸聲聞十餘里. 佛殿如太極殿. 三

門如端門. 僧房千楹. 玉珠錦[&FFFF]#. 駭人心

目. 未幾雷電火□其塔. 遠近咸見煙焰

中有塔升空而沒. 後月餘有自東州來者

云. 此日見塔乘空飛海上. 而望海者時亦

見之

(丙申)  魏孝明帝□(宣武次子. 六歲卽位. 胡太后臨朝. 在位十二年. 十九)

(4歲崩. 菩定陵. 改熙平)

(戊戌) 魏改神龜

(十四己亥) 會稽沙門惠皎. 以寶唱所撰名僧傳頗

多色汎. 因著高僧傳十四卷. 始元漢永平

十年終于是歲. 凡四百五十三載. 二百五

十有七人. 附見者二百餘人. 開其德業大

略爲十例. 其自□曰. 前古撰集多曰名僧.

然名者實之賓也. 若實行潛光則高而不

名. 若寡德適時則名而不高. 玆焉用紀. 高

而不名則備今錄. 世以爲確論

(十五)釋僧朗者. 常誦法華. 風度凝遠飮□不

常. 每出一狗一□隨之. 日循乞得飮膳. 卽

置木盂中. 食畢擧其餘以飼□狗. 善作龜

藏. 或時手足頭頸俱縮不見. 又嘗登舟初

無□力. 朗坐其中□狗馴側. 舟自□流而

上. 法師道英. 初隱太行山禪宴. 樹枝□結

如蓋覆之. 居久之棄去. 行龍臺澤. 觀游魚

愛之. 卽解衣入水. 宴坐深淵七日而出. 又

嘗隆冬睹嚴□愛其瑩澈. 就臥其上信宿

而起. 晩居菴州普濟寺. 一日講起信. 至眞

如門奄爾氣絶. 衆意其逝矣. 有都講識之.

下              欄

卽謂衆曰. 此入滅盡想耳. 三日乃甦矣

(庚子) 改普通○魏改正光

(十六) 普通元年. 帝於禁中築圓壇. 將稟受歸

戒. 妙選德行尤異者爲之師. 朝議以惠約

法師望高. 詔至. 約以禮遜讓不許. 夏四月

丁巳. 帝行問道. 禮稟約爲師授具足戒. 方

□磨次甘露降于庭. 有三足烏二孔雀. 歷

階馴伏. 帝大悅. 賜約別號智者. 自是入朝

必設特榻處之. 而帝座其側. 凡太子諸王

公卿道俗從約授戒者. 四萬八千人. 沙門

雖在耆艾. 亦重稟授. 獨法雲公曰. 吾旣戒

矣. 其可以佛法爲人事耶. 於是議者高之

(十七) 時有達禪師者. 得水觀三昧. 每入此定.

有窺之者. 唯見淸水凝渟滿室. 沙門道僊

從達遊. 得火光三昧. 所居之室玄夜大明

焉

(十八) 帝留神法門. 時釋子多縱率. 主僧懦不

能暇. 帝患之. 欲自以律行僧正事. 詔下京

城大德. 無敢議者. 獨藏法師以爲佛法淵

博非一人能盡之. 執不奉詔. 帝訝之. 召入

光華殿問狀. 藏面陳大旨. 秉執有據. 帝不

能奪. 遂從之. 藏退謂諸僧曰. 上以佛法爲

己任誠當推順. 然衣冠家子弟十輩. 猶不

能俱稱父意. 今□難五方之衆而以一己

好惡繩之. 戒律將廢矣. 諸君不慮此何也.

法雲公歎曰. 敎理深致未能多謝. 一日之

事良可愧服

(十九) 帝自受具. 寢處略同沙門. 雖宮禁每亦

恣僧游覽. 獨禁御座而已. 5藏公一日昇殿

經數: 二○三六

經名: 佛祖歷代通載卷第九

頁數: 五四七

上              欄

登之. 左右呵止之. 藏曰. 貧道定光金輪之

裔. 寧愧此座. □見殺不慮無受生處. 帝聞

置之弗罪. 藏少時遇相者曰. 法師壽不過

三十一藏. 歲懼日誦金剛般若. 至期夢前

人復來告曰. 法師以般若力故. 壽倍僧矣.

又嘗夢維摩詰降其房與語. 臨別以素[&FFFF]#

尾遺之而去. 藏自是玄辯日新矣

(二十) 1魏正光元年孝明帝加元服. 命沙門道

士講道於禁中. 時道士姜斌沙門曇謨最

對論. 帝曰. 佛與老子同時否. 姜斌曰. 按開

天經云. 老子西入化胡. 佛充侍者. 明是同

時. 曇謨最曰. 老子當周何年而生. 斌曰. 定

王三年生. 簡王四年仕於周. 敬王四年年

八十五四入化胡. 最曰. 吾佛以周昭王二

十四年誕生. 穆王五十二年滅度. 自世尊

滅度至定王三年. 凡三百四十五年. 老子

方生. 及敬王元年老子西游. 則世尊示寂

已四百二十五年矣. 據此相去懸遠. 而言

化胡. 無乃謬乎. 斌曰. 佛生周昭之世. 有

何文記. 最曰. 周書異記. 漢法本內傳. □有

明文. 斌曰. 孔子暇法. 於佛□無文記何也.

最曰. 孔子有三備十經. 謂天地人也. 佛之

文言出於中備. 斌曰. 孔子聖人何假十乎.

最曰. 佛是衆聖之王. 達一切含識先後際.

吉凶終始不假卜筮. 自餘小聖雖曉未然.

必藉蓍龜方通休咎. 時侍中劉騰宣○曰.

姜斌論無宗旨. 宜退席. 又問. 開天經何從

而得. 是誰所說. 可疾取來. 及取經至. 帝

命群臣詳定眞僞. 時太尉蕭綜太傅李寔

中               欄

□公卿大夫百六十餘人. 覽畢劾奏曰. 老

子止著五千文. 更無他說. 今姜斌所據. 文

詞鄙俚宗旨乖謬. 旣萬先師又2罔聖德. 罪

當3惑衆. 暇可. 將抵以刑. 三藏菩提流支

奏解. 斌特流馬邑. 曇謨最善大小乘有律

行. 初在邯鄲說律. 感異比丘六十餘輩降

席聽戒. 流支每見稱爲東方開士焉

(二十一)魏書佛老志曰. 道家之源出於老子.

其自言也. 先天地生以資萬類. 上處玉京

爲神王之宗. 下在紫微爲飛仙之主. 千變

萬化有德不德. 隨機應物厥跡無常. 授軒

轅於峨嵋. 敎帝□於牧德. 大禹4聞長生之

訣. 尹喜受道德之旨. 至於丹書紫字升玄

飛步之經. 5五石金光妙有靈洞之說. 不可

勝紀. 其爲敎也. 咸□去邪累□雪精神. 積

行樹功累德增善. 乃至白日升天長生世

上. 是以秦皇漢武甘心不息. 勞心竭思所

在追心. 終莫之致. 退恨於後. 故有欒大徐

氏之誅. 然其道惑人效學非一. 靈帝置華

蓋於濯龍. 設壇場而爲禮. 及張陵授道於

鶴鳴. 因傳天宮章本千有二百. 弟子相授

其事大行. 齋祠□拜各有成法. 於是三元

九府百二十宮. 一切諸神咸所統攝. 又稱

劫數頗竊佛經. 及其劫終稱天地俱壞. 其

書多有禁□. 非其徒不得輒觀. 至於化金

銷6王行符○水奇方妙術7万等千條. 上

云羽化飛天. 次稱消災減禍. 故好異者往

往而尊事之. 初文帝入賓于晉. 從者云登

仙伊闕. 太祖好老子之言. 誦詠不倦. 天興

中儀曹郎董謐上服食仙經數十篇. 乃置

下              欄

仙人博士. 立仙坊煮煉百藥. 封西山以供

其薪蒸. 令死罪者服之. 多死無驗. 久之太

祖意少懈乃止

(壬寅)  魏用正光曆

(癸卯) 鑄鐵錢. 民盜鑄者多. 物價騰踊

(乙巳) 魏改孝昌

(丁未) 改大通. 上幸同泰寺捨身

(二十二) 初祖菩提達磨大師. 天竺南印度國香

至王第三子也. 王薨師出家. 遇二十七祖

般若多羅付以大法. 因問. 我旣得法. 宜化

何國. 多羅曰. 汝得法已. 俟吾滅度六十餘

年. 當往震旦國闡化. 曰彼有8法器堪繼吾

宗. 千載之下有留難否. 多羅曰. 汝所化方.

得菩提者不可勝數. 吾滅度後彼有劫難.

水中文布善自降之. 汝至時南方不可久

留. 聽吾偈曰. 路行跨水復逢羊. 獨自悽悽

暗度江. 日下可9○雙象馬. 二株嫩桂久昌

昌. 復演八偈. 皆預爲讖. 至多羅示寂. 師演

化本10國. 會其11姪異見王者輕毁三寶. 師

遣其徒波羅提. 微現神力攝化歸正. 師以

震旦緣12熟卽別其衆. 而異見王枉駕見師.

曰告之曰. 當勤修福行護持三寶. 吾去非

晩一九卽回. 王泣曰. 叔旣有緣在彼. 非吾

所留. 唯願不13忘父母之國. 事畢早回. 遂具

大舟實以衆寶. 王躬率臣僚送至海濱. 師

同商馭舟達于南海. 廣州刺史蕭□館之.

以表聞奏. 有詔迎見. 師入朝. 帝問. 朕卽

位以來. 造寺寫經度僧. 不可勝數. 有何功

德. 師曰. □無功德. 帝曰. 何14以□無. 師曰.

經數: 二○三六

經名: 佛祖歷代通載卷第九

頁數: 五四八

上              欄

人天小果有漏之因. 雖有非實. 帝曰. 何謂

眞功德. 師曰. 淨智妙明體自空寂. 如是功

德不於世心. 帝曰. 何爲聖諦第一義. 曰廓

然無聖. 帝曰. 對朕者誰. 曰不識. 帝不省玄

旨. 師遲留數日. 遂1度江之魏. 止於嵩山

少林寺. 終日壁觀而已. 有僧神光者. 因神

人發起來見師. 師端坐不顧. 會天大雪. 光

立雪中. 至積雪過膝. 師憫而問曰. 汝久立

雪中. 心何事耶. 光曰. 2唯願大慈開甘露

門廣度群品. 師曰. 諸佛無上妙道曠劫難

逢. 豈小德小智輕心慢心欲冀眞乘徒勞

勤苦. 光聞誨勵喜不自勝. 卽以利刀自斷

左臂置於師前. 師曰. 諸佛最初心道重法

忘身. 汝今斷臂吾前. 心亦可矣. 光承其言

卽易名惠可. 復問曰. 諸佛法印可得聞乎.

師曰. 諸佛法印匪從人得. 曰我心未寧. 乞

師與安. 師曰. 將心來與汝安. 可曰. 覓心了

不可得. 師曰. 與汝安心竟. 久之爲可等略

辨大乘入道四行. 其辭曰

夫入道多雲. 要而言之. 不出二種. 一理入.

二行入. 理入者. 謂藉敎悟宗. 深信含生

3同一直性. 但爲客塵妄想所覆不能顯了.

若捨妄歸眞凝住壁觀. 無自無他凡聖一

等. 堅住不移. 更不隨於文敎. 此則與理冥

符. 無有分別寂然無爲. 名之理入. 行入者.

有四. 一報□行. 二隨緣行. 三無所心行. 四

稱法行. 謂報□行者. 凡修道人若受苦時.

當念我從往昔無數劫中. 棄本逐末流浪

諸有. 多起□憎違害無限. 今雖無犯. 是我

中              欄

夙女惡業果熟. 非天非人所能見與. 甘心

忍受都無怨恨. 作是觀時與理相應. 體□

進道. 故名報□行. 隨緣行者. 衆生無我□

緣業所轉. 苦樂齊受皆從緣生. 若得勝報

榮譽等事. 皆是過去夙因所感. 緣盡還無

何喜之有. 得失從緣心無增減. 喜風不動

冥順於道. 名隨緣行. 無所心行者. 世人長

迷處處貪著. 智者悟眞安心無爲. 萬有皆

空無所希冀. 三界久居猶如火宅. 有身皆

苦誰得而安. 了達此處息念無心. 故經云.

有心皆苦無心乃樂. 是則無心眞爲道行.

故名無所心行. 稱法行者. 性淨之理因之

爲法. 此理衆相斯空. 無染無著無此無彼.

經云. 法無有我. 離我垢故. 智者信解此理.

應當稱法而行. 法體無□. 於身命財行檀

捨施. 心無□惜. 達解三空不倚不著. 但爲

無垢. 稱化衆生而不取相. 此爲自行. 亦復

利人. 莊嚴菩提之道. 檀施旣爾. 餘五亦然.

爲除妄想. 修行六度而無所行. 是名稱法

行

大同元年十月. 師將示寂. 道副尼總持道

育惠可等. 侍側. 曰時將至矣. 汝等蓋各言

所得乎. 時道副曰. 如我所見. 不執文字不

離文字. 而爲道用. 師曰. 汝得吾肉. 尼總持

曰. 我今所見. 如慶喜見阿褒佛國. 一見更

不再見. 師曰. 汝得吾皮. 道育禪師曰. 四大

本空五陰非有. 而我見處無一法可得. 師

曰. 汝得吾骨. 大師惠可卽禮三拜復依位

而立. 師曰. 汝得吾髓. 卽顧謂可曰. 世尊

下              欄

以正法眼藏付囑大迦葉. 展轉傳授以至

於吾. 吾今付汝. 汝當護持. 幷授汝袈裟以

爲法信. 可□受其衣. 願聞指示. 師曰. 內

傳法印以契眞心. 外付法衣以定宗旨. 後

代□薄疑慮競生. 謂吾西土汝乃此方. 憑

何得法以何爲證. 或遇難緣. 但出此衣用

以表信. 其化無□. 至吾滅後二百餘年. 衣

止不傳. 法周沙界. 潛符密契千萬有餘. 汝

當闡化勿輕未悟. 一念回機便同本有. 聽

吾偈曰. 吾本來玆土. 傳法救迷情. 一花開

五葉. 結果自然成. 又曰. 吾有楞伽經四卷.

亦付與汝. 卽是如來心地要門. 吾自離南

印來此東土. 見赤縣神州有大乘氣象. 遂

逾海越漠爲法心人. 際會未諧如愚若訥.

今得汝傳授. 吾意已終. 乃與其徒往禹門

千聖寺. 有期城太守楊衒之. 問曰. 西天五

印師承爲祖. 其道云何. 師曰. 明佛心宗行

解相應. 名之曰祖. 衒之曰. 弟子素奉三寶

而智慧昏蒙. 願師慈悲開示宗旨. 師以偈

答之曰. 不睹惡而生嫌. 不觀善而勤措. 不

捨智而近愚. 不逝迷而就悟. 達大道兮過

量. 明佛心兮出度. 不與凡聖同纏超然. 名

之曰祖. 衒之聞偈乃稽首曰. 願師慈忍久

住世間. 師曰. 吾化緣已畢傳法得人. 吾卽

逝矣. 是日端坐而寂. 門人奉全身菩熊耳

山定林寺. 明年魏使宋雲西域回. 遇師于

蔥嶺. 手□隻履翩翩獨邁. 雲問. 師今何往.

曰西天去. 及雲歸朝具言其事. 門人啓壙

唯空棺隻履存焉. 梁武帝聞師顯化始末

經數: 二○三六

經名: 佛祖歷代通載卷第九

頁數: 五四九

上              欄

如此. 遂親撰碑. 刻石于鍾山

論曰. 昔嵩明敎著傳法正宗記. 稱達磨住

世凡數百年. 諒其已登聖果得意生身. 非

分段生死所拘. 及來此土示終菩畢. 乃復

全身以歸則其住壽固不可以世情測也.

傳燈錄云. 師以九月二十一日至廣州. 刺

史以表聞奏. 帝遣使齎詔迎之. 師以十月

一日至金陵. 然自廣至金陵亡慮三千餘

里. 將命者往而復. 師方啓行. 豈以十日之

間能歷三千里乎. 又謂魏孝明帝欽師異

跡三屈詔命. 師竟不下少林. 及師示寂. 宋

雲自西域還遇師于蔥嶺. 孝莊帝有旨令

啓壙. 如南史普通八年卽大通元年也. 孝

明以是歲四月癸丑□. 師以十月至梁. 蓋

師未至魏時. 孝明已去世. 及其子卽位未

幾. 爲爾朱榮所弑. 乃立孝莊帝. 由是魏國

大亂. 越三年而孝莊□. 又五年而分割爲

東西魏. 然則吾祖在少林時. 正値其亂. 及

宋雲之還則孝莊去世. 亦五六年. 其國至

於分割久矣. 烏有孝莊令啓壙之說乎. 奮

唐史云. 後魏末有僧達磨. 航海而來. 旣卒.

其年魏使宋雲於蔥嶺回見之. 門徒發其

墓但有隻履而已. 此乃實錄也. 又謂光統

律師菩提流支數下毒害師. 師遂不救. 嗚

呼甚哉. 光統流支法門龍象. □能爾乎. 是

皆立言者誤也. 雖然吾宗從上來事. 昭昭

若揭日月而行. 故二祖禮三拜後依位而

立. 當爾之際. 印塵劫於睡息. 洞刹海於女

端. 直下承當全身負荷. 正所謂通玄峰頂

中              欄

不是人間. 入此門來不存知解者也. 抑烏

有動靜去來彼此時分而可辯哉

(戊申) 魏莊帝子攸(獻文之孫. 彭城王第三子. 是年二月孝明爲胡太后□)

(之. 時爾朱榮立帝卽位. 二年改元建義. 永安二號後復欲簒逆心九□. 九月入朝. 帝

知召榮手殺之. 其弟)

(爾朱兆擧兵向洛. 立東海王曄. 改元建明. 十二月殺子攸. 空宮百日. 兆又以曄疏遠

殺之. 而更立孝文之)

(姪廣陵王恭. 是爲節閔帝)

(己酉) 改中大通

九月上幸同泰寺舍身. 群臣以錢一億萬

奉贖回宮

(庚戌辛亥)十月上幸同泰寺. 1升座講涅槃經. 十一

月講般若經

(二十三)是年四月. 昭明太子薨. 太子諱統字

維摩. 天監元年生於□府. 三日而建康平.

識者以爲天命所集. 幼聰睿. 三歲受孝經

論語. 五歲遍讀五經悉能諷誦. 八歲於壽

光殿講孝經. 名儒重臣畢集座側. 太子詞

吐華暢淵源無滯. 皆欽服以爲聖童. 年十

二於內省決獄. 剖斷平允. 自是數使聽訟.

賴言者不可勝數. 性慈孝美容止. 讀書數

行俱下. 過目憶誦無違. 帝旣留心內典躬

自講說. 太子亦天性好佛. 凡釋部經論披

覽略遍. 於東宮別立惠義殿. 專爲法2集之

所. 招引名僧. 撰次法事儀注. 及立三諦等

義. 世咨美之. 母薨每哭輒3動絶水漿不入

口. 帝○左右宣旨曰. 毁不滅性聖人所暇.

不勝哀比於不孝. 有我在那得自毁如此.

卽可强進飮粥. 太子奉旨始進粥. 體素肥

腰帶十圍. 至是減削過半. 帝尋委以軍國

政事. 太子處決無留滯. 引納天下奇材賞

下              欄

愛無倦. 東宮有書凡二萬餘卷. 群賢畢集.

文雅之盛由晉已來未之有也. 嘗游後池

乘綵文□. 摘芙4[&FFFF]#以嬉. 姬人蕩舟沒溺而

出. 感疾動股. 恐貽帝憂. 不以聞. 遂薨. 天

下哭之如喪其親焉

(二十四)劉□者名士也. 雅爲太子所重. 撰文

心雕龍五十篇. 家貧不婚娶. 依沙門僧裕

遂博通經論. 區別部類而爲之序. 定林寺

藏經卽其5銓次也. 中書令比約絶重其文.

常置□6□間. 凡都下寺塔及名僧碑碣皆

出其手. 累官通事舍人. 表心出家. 先燔須

自誓. 帝嘉之. 賜法名惠地

安定王朗改中興(十月高歡起兵言都. 討爾朱氏. 乃奉太武玄孫朗. 行至芒山. 旣)

(平爾朱兆. 以朗疏遠. 又以恭英又難暇. 乃幽之. 假安定王詔奉之. 文曰孫修卽位)

節閔帝恭改普泰(是年安定王節閔帝皆爲高歡所殺)

右魏自太祖(登國丙戌凡十二主. 百四十九年. 至梁中大通而分東西之焉)

(壬子) 西魏孝武修改永熙(字孝則. 孝文之孫. 廣平武穆王懷之)

(子. 高歡廢節閔而立帝. 歡有不臣之跡. 帝欲除之. 7欲覺擧兵內發. 帝恐奔長安.

依關西大都督字文)

(泰. 在位三年. 壽二十五)

(癸丑) 大通五年. 義烏雙林大士者. 姓傅氏名

翕法號善惠. 年十六納劉氏女妙光爲室.

生二子普建普願. 嘗有西域沙門嵩頭陀

者. 見大士曰. 吾與汝毘婆尸佛所同發誓.

今兜率宮衣□現在. 何日當歸. 因命臨水

觀其影見圓光寶蓋. 大士笑謂之曰. 爐○

之所多8純錢. 良醫之門足病人. 度生爲急

何思彼樂乎. 居無幾常見釋迦金粟定光

三如來放光襲其身. 大士喜曰. 吾得首楞

經數: 二○三六

經名: 佛祖歷代通載卷第九

頁數: 五五○

上              欄

嚴三昧. 卽舍田宅及賣妻子. 得錢五萬以

設法施會. 遂於松山之頂. 因雙□樹□寺

而居. 故名雙林. 日自營作夜則行道. 有偈

云. 空手把鋤頭. 步行騎水牛. 人從橋上過.

橋流水不流. 復一日於山頂. 繞連理雙樹

行道. 感七佛相隨. 釋迦前引維摩接後. 唯

釋尊頻顧大士共語. 由是異跡日顯. 是年

正月十五日. 遣弟子傅□致書於朝. 其辭

曰

雙林樹下當來解脫善惠大士. 白國主救

世菩薩. 今欲修上中下善悉能受持. 其上

善略以虛懷爲本. 不著爲宗. 無相爲因. 涅

槃爲果. 其中善略以治身爲本. 治國爲宗.

天上人間果報安樂. 其下善略以護養衆

生勝殘去殺普令百姓皆稟六齋. 今聞皇

帝崇法欲申論義未遂襟懷. 故遣弟子傅

□告白. 1□投書太樂令何昌. 昌曰. 約法師

猶置啓. 翕是國民. 又非長老. 殊無謙卑. 豈

敢進達. □燒手御路. 昌乃馳往同泰寺詢

皓法師. 勸速呈. 二月十一日進書. 帝覽之.

遽遣詔迎. 旣至. 帝問曰. 從來師事何人.

答曰. 從無所從. 來無所來. 師事亦爾. 昭明

太子問大士. 何不論義. 答曰. 菩薩所說非

長非短非廣非狹非有邊非無邊如如正

理. 復有何言. 帝曰. 何爲眞諦. 答曰. 息而

不滅. 帝曰. 息而不滅. 此則有色. 有色故鈍.

如此則居士未[&FFFF]#流俗. 答曰. 臨財無苟得.

臨難無苟[&FFFF]#. 帝曰. 居士大識禮. 答曰. 一切

諸法不有不無. 大千世界所有色像莫不

中              欄

皆空. 百川叢注不過於海. 無量如法不出

眞如. 如來何故於三界九十六道中獨超

其最. 視一切衆生有若赤子. 天下非道不

安非禮不樂. 帝默然. 大士辭退. 異日帝於

壽光殿講金剛經. 聖師云. 大士能耳. 帝卽

召大士. 大士對帝執拍板講經. 唱成四十

九頌. 遂還雙林. 至陳太建元年四月將示

寂. 謂其徒曰. 此身甚可厭惡. 衆苦所集. 要

在護持三業精勤六度. 若墮地獄卒難得

脫. 常須懺悔. 又曰. 吾滅已不得移寢床. 七

日當有法猛上人持像及鐘來鎭于此. 弟

子問. 旣歸寂後形體如何. 曰山頂焚之. 問

若不遂復何如. 曰勿用棺□. 但累□爲壇

移尸於上. 屛風周繞□紗覆之. 上建色圖

隨意安立. 又問諸佛滅度時皆說功德. 師

之發跡可得聞乎. 曰我從第四天來爲度

汝等次補釋迦. 故大品云. 有菩薩從兜率

天來. 諸根猛利疾與般若相應. 卽吾身是

也. 言訖跏趺而逝. 壽七十有三. 至七日上

人法猛果持織成彌勒像及九乳鐘來鎭龕

所. 須臾不見. 大士道具十餘事. 晉天福中

錢王發塔取靈骨十有六片. 皆紫金色. 幷

道具. 就府城南建龍華寺. 塑像安置. 大士

嘗著心王銘一篇. 其辭曰

觀心空王. 玄妙難測. 無名無相. 大有神力.

能滅千災. 成就萬德. 體性雖空. 能施法則.

觀之無形. 呼之有聲. 爲大法將. 心戒傳經.

水中鹽味. 色裏膠靑. 決定是有. 不見其形.

心王亦爾. 身內居停. 面門出入. 應物隨情.

下              欄

自在無□. 所作皆成. 了本識心. 識心見佛.

是心是佛. 是佛是心. 念念佛心. 佛心念佛.

欲得早成. 戒心自律. 淨律淨心. 心卽是佛.

除此心王. 更無別佛. 欲心成佛. 莫染一物.

心性雖空. 貪瞋體實. 入此法門. 端坐成佛.

到彼岸已. 得波羅蜜. 慕道眞士. 自觀自心.

知佛在內. 不向外尋. 卽心卽佛. 卽佛卽心.

心明識佛. 曉了識心. 離心非佛. 離佛非心.

非佛莫測. 無所堪任. 執空滯寂. 于此漂比.

諸佛菩薩. 非此安心. 明心大士. 悟此玄音.

身心性妙. 用無能改. 是故智者. 放心自在.

莫言心王. 空無體性. 能使色身. 作邪作正.

非有非無. 隱顯不定. 心性雖空. 能凡能聖.

是故相勸. 好自防愼. 刹那造作. 還復漂比.

淸淨心智. 如世黃金. 般若法藏. 盡在身心.

無爲法寶. 2皆淺非深. 諸佛菩薩. 了此本

心. 有緣遇者. 非去來今

(甲寅)  東魏孝靜善見改天平(孝文之孫. 3淸河宣王亶之子. )

(高歡迎立都洛遷□. 年十一卽位. 4十七年. 壽二十八歲)

(二十六乙卯)改大同○惠約法師垂誡門人. 言訖合

掌而逝. 帝輟朝三日. 素服哭之. 菩誌公塔

之左方. 嘗從約授戒者四萬八千人. 皆服

□麻哭送至塔. 約嘗所乘靑牛垂淚悲鳴.

及雙鶴繞塔哀□. 彌月而去

(丙辰) 作皇基寺○陶弘景號山中宰相

(二十七丁巳)東魏定州孫敬德. 虔事觀音. 爲賊橫

引坐罪. 臨刑念救苦觀音. 刀三斫不傷. 三

換刀俱折. 有司以聞高歡. 歡爲表請[&FFFF]#死.

敬德還家. 事像項有三痕. 今世謂高王經